Title: Context i circumstàncies
Course: Escoltar la mirada: paraula i percepció. Les TIC com a eina per abordar els problemes en la percepció de l'obra d'art

Les obres d'art no poden ser enteses sense tenir en compte en quin context i en quines circumstàncies van ser creades.

Però, quins aspectes del context històric ens hem de seleccionar? És impossible tenir-ho tot en compte. El que ens interessa és veure quines coses van influir a l'obra. No es tracta, doncs, de parlar de tot el que passava; en una mateixa època i lloc, el que influeix en un artista o altre pot ser diferent. Necessitem saber coses de l'artista, del seu ambient, i també de la gent per la qual es feia l'obra.
Parlarem, doncs, de:
- el seu ambient socio-econòmic, cultural i ideològic
- si va haver-hi algun aconteixement històric amb influència concreta en aquest artista o obra
- els aspectes personals o biogràfics de l'artista que puguin estar relacionats amb la seva obra.

Dedicarem especial atenció a l'ambient artístic:
- el rol social de l'artista, el seu "estatus", formació..
- els canals de comunicació entre l'artista i el client, la manera que es produia l'encàrrec, o compra...
- les preocupacions dels artistes de l'època, l'estil o estils predominants, i la ubicació estilística de l'artista
- la seva relació amb altres artistes, els seus mestres i deixebles, la manera que era considerat dins la professió...

Tot això és el que anomenem "context i circumstàncies". No vol dir que haguem de tenir informació sobre totes aquestes qüestions per poder fer el comentari; això dependrà de cada cas concret, i també del nivell d'aprofundiment del treball.